Soos wanneer ’n opponent in die bokskryt ’n verpletterende hou op die kakebeen ontvang het, sy teenstander dan met mening inspring om die uitklophou te plant, het dié tegniek in die politieke vernietiging van dr. Verwoerd na die suksesvolle moordaanslag op hom, ook nie uitgebly nie. Om sy nalatenskap te beklad en uit te wis, was gelykstaande aan die uitwissing van die Afrikanervolk!
Uit die mond van ‘n vooraanstaande opposisielid uit die destydse PFP, (vandag die DA), was hy so beskryf: “Teen die tyd toe hy gesterf het, het hy sy eie monument gebou gehad wat daar vir almal was om te sien: die Republiek van Suid Afrika. Die blankes is saamgesmee tot eenheid, die land was militêr sterk en veerkragtig, die polisie en die veiligheidsmagte was besig om doeltreffend te werk met alle pogings tot ondermyning en infiltrasie, die land se ekonomie was dinamies, uitdyend en het grotendeels selfonderhoudend geword.... In die geskiedenis sal sy naam altyd voortleef as die leier wat, toe sy land bedreig was deur binnelandse onlus en ekonomiese sanksies, boikotte en openlike agressie van oorsee, gestaan het as ‘n simbool van weerstand en die wil en vasberadenheid om te oorleef. Sy fisieke en geestelike moed het hom ‘n lewende legende gemaak vir die wat hom gevolg het.”